IHL จัดประชุมสามัญผู้ถือหุ้นประจำปี 2564
IHL จัดประชุมสามัญผู้ถือหุ้นประจำปี 2564 ณ ห้องประชุม 217 ศูนย์นิทรรศการและการประชุมไบเทค บางนา เมื่อเร็ว ๆ นี้
22 เม.ย. 2564

ทักษะ บุษยโภคะ ประธานกรรมการ ร่วมด้วย องอาจ ดำรงสกุลวงษ์ ประธานกรรมการบริหาร พร้อมด้วย กุลวรินทร์ วีระพุฒิเวทย์ กรรมการและรองกรรมการผู้จัดการ รวมถึง วศิน ดำรงสกุลวงษ์ กรรมการและผู้จัดการทั่วไป พร้อมด้วยคณะกรรมการ บริษัท อินเตอร์ไฮด์ จำกัด (มหาชน) หรือ IHL ถ่ายภาพร่วมกันภายหลังการประชุมสามัญผู้ถือหุ้นประจำปี 2564 โดยผู้ถือหุ้นมีมติเห็นชอบให้ผ่านทุกวาระ พร้อมกันนี้ บริษัทฯ ได้ระบุแผนการดำเนินงานในปีนี้ ยังมุ่งเน้นขยายตลาดธุรกิจเดิม อย่างธุรกิจผลิตเบาะหนังรถยนต์ รวมทั้ง เดินหน้าธุรกิจใหม่ที่มีการลงทุนในปีที่ผ่านมา เช่น ธุรกิจผลิตภัณฑ์โปรตีน GROW PLUS ธุรกิจฟอกหนังรองเท้า ธุรกิจขนมขบเคี้ยวสุนัข และ ธุรกิจผลิตหนังเฟอร์นิเจอร์ เพื่อช่วยสนับสนุนผลงานของบริษัทฯ ให้เติบโตได้ในอนาคต กิจกรรมดังกล่าว จัดขึ้น ณ ห้องประชุม 217 ศูนย์นิทรรศการและการประชุมไบเทค บางนา เมื่อเร็ว ๆ นี้